Comencen els tallers pre-laborals del projecte T´Acompanyem
28 d’octubre 2019

![](/media/2t2fi53j/40-img_20191001_131314.jpg)  

L'equip tècnic del projecte ‘T´Acompanyem’, itineraris integrats per a la inserció sociolaboral de persones en situació o risc d'exclusió social, ha començat a realitzar activitats grupals amb les persones participants. Amb estes activitats es pretén dotar a les persones participants de les ferramentes necessàries per a la millora de la seua ocupabilitat.

Este projecte, realitzat conjuntament entre els departaments de Serveis Socials i Promoció Econòmica i Indústria, es basa en la realització d'actuacions que afavorisquen la inclusió activa de persones en situació de risc o exclusió social. Es tracta d'una actuació cofinançada per la Unió Europea a través del Programa Operatiu del Fons Social Europeu 2014-2020 de la Comunitat Valenciana i que és impulsada des de la Vicepresidència i la Conselleria d'Igualtat i Polítiques Inclusives.​  

![](/media/vvjgavlk/40-img_20191016_113758.jpg)  

Durant els mesos d'octubre i novembre, l'equip del projecte està realitzant diferents tipus d'activitats grupals tals com la realització del curriculum vitae i les cartes de presentació, tallers de desenvolupament personal i habilitats socials, alfabetització digital o de quina forma afrontar entrevistes de selecció de personal i dinàmiques de treball en grup.​

*   [](http://www.facebook.com/sharer.php?u=https://aytosagunto.es/va/actualitat/comencen-els-tallers-pre-laborals-del-projecte-t-acompanyem/ "Facebook")
*   [](http://twitter.com/share?url=https://aytosagunto.es/va/actualitat/comencen-els-tallers-pre-laborals-del-projecte-t-acompanyem/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/comencen-els-tallers-pre-laborals-del-projecte-t-acompanyem/ "Linked In")
*   [](mailto:?body=https://aytosagunto.es/va/actualitat/comencen-els-tallers-pre-laborals-del-projecte-t-acompanyem/)